Ons kry by die Here die opdrag om teenoor mekaar dieselfde gesindheid te openbaar wat God teenoor ons openbaar.
Die genade is dat as ons kinders van God is, ons ook in die regte deel wat 'n vader uitoefen oor sy kinders.
Dit beteken dat jy nie alewig met 'n vrees vir die duiwel moet rondloop nie, want die is reeds oorwin. Hy is op hierdie oomblik in 'n baie netelige posisie, want elke dag is vir hom 'n dag nader na die hel en na verskrikking toe.
Jy is klaar van die geweld van die satan verlos. En daarom kan jy met vrede die dag van jou dood tegemoet gaan.